王摩詰畫渡水羅漢贊
作者：李綱
朝代：宋

paragraphs: 阿羅漢具大神通，飛錫凌空如履實。
渺然巨浸與天永，戲躡一杯能徑渡。
云何溪澗咫尺間，乃有種種難涉相。
前者己濟氣怡然，後者将涉有難色。
老病扶攜壯者負，足探策引褰衣裾。
秘其神力不示人，如畏黄蘖所訶責。
我觀一切諸有情，咸具神通并妙用。
空中示現十八變，正眼觀時非吉祥。
善哉摩詰老畫師，能以毫墨作佛亊。
稽首十六大聲聞，皆悉回心等正覺。